Kundanna għal tgħajjir razzjali waqt kampjonat tat-tfajliet Il-Malta Football Association ikkundannat bil-qawwa kollha it-tgħajjir razzjali fil-konfront tal-player ta' Raiders Għargħur, Maya Lucia , fil-partita kontra Mosta valida mill-kampjonat ta' Taħt id-19-il sena. Fi stqarrija, l-MFA sostniet li turi solidarjetá massima ma' Maya Lucia li hija wkoll player internazzjonali li sofriet abbuż verbali ta' natura razzjali waqt il-partita kontra Mosta li ntlagħbet fil-ground ta' Marsaskala. L-Assoċjazzjoni tal-football, qalet ukoll li tinsab fi proċess li tiġbor aktar informazzjoni mill-clubs involuti u partijiet rilevanti oħra waqt l-allegat inċident li ġie wkoll irrappurtat lill-pulizija. Finalment, l-MFA saħqet li tikkundanna b'mod inekwivoku kull tip ta' forma ta' mġieba razzista u tenniet ukoll li r-razziżmu u d-diskriminazzjoni ma għandhomx post fil-football.